Za dohromady 1,8 milionow eurow nastawa tuchwilu we Worklecach nowy hort z městnom za 120 dźěći. Ze šulu a sportownju twori takrjec třistronski dwór.
Worklecy (SN/MWj). Horce dny tež za dźěłaćerjow Róžeńčanskeje Sorabije jednore njejsu. Na twarnišću Worklečanskeho horta njesteja woni jenož w sapacym słóncu, ale tam z wulkimi běłymi kamjenjemi jednu sćěnu po druhej do wysoka ćahaja. Bjez dźiwa tuž, zo noša při dźěle słónčne nawoči. Bjez nich by jich slepiło. To wě tež Worklečanski wjesnjanosta Franc Brusk (CDU). Wobstajnje wón na twarnišću za prawym hlada a zetkawa so nimo toho tydźensce ze wšitkimi zamołwitymi, kotřiž sej přichodne dźěła a wosebje terminy dorěča.
szl_Latn szl_Latn